# Luis García Plaza

Luis García Plaza (Madril, Espainia, 1972ko abenduaren 1a) futbolari ohia eta entrenatzailea da.
Futbol jokalari gisa talde apaletan aritu zen. Entrenatzaile ibilde oparoa izan du ordea, lehen mailako hainbat talde entrenatuz, esate baterako Deportivo Alavés.

## Ibilbidea
### Jokalaria

Atlético Madril taldearen harrobian hasi zen jokatzen. Lehen mailako taldearekin kontzentrazio batean egion bazen ere ez zuen debuta egiterik lortu. Benidorm taldearekin Bigarren B mailara igo zen, hura izan zen kirol arrakasta handiena, eta 27 urte zituela futbola utzi beharra izan zuen menisko lesio larri baten erruz.

### Entrenatzailea

Jokalari ibilbidea utzi ondoren Alteara joan zen bizitzera eta entrenatzaile titulua atera zuen. Altea, Villajoyosa eta Villarreal B entrenatu ondoren bigarren mailan entrenatzeko aukera eman zion Elx Club de Futbol taldeak.
2008an bigarren mailan zegoen Levantek fitxatu zuen eta bigarren urtean Lehen mailara igotzea lortu zuen. 2011n Getafek fitxatu zuen eta hiru denboraldi egin zituen, une hartan Lehen mailan talde madrildarrari partida gehien zuzendu zizkion entrenatzaile bihurtuz. Ondoren Arabiar Emirerri Batuetan, Txinan eta Saudi Arabian izan zen entrenatzaile lanetan.
2020an RCD Mallorcara joan zen eta Lehen mailara igo zuen.
2022ko maiatzaren 23an Deportivo Alavések fitxatu zuen bigarren mailan zela eta hau ere lehen mailara igo zuen lehenengo urtean. Hurrengo urtean 10. postuan gelditu zen Alavés eta Luis García Plazak bi urte gehiagotarako berriztu zuen kontratua. 2024-25 denboraldia ongi hasi bazuen ere hainbat partida irabazi gabe egon izanagatik zuzendaritzak kaleratu egin zuen. Zaletuen zati handi batek ez zuen gustuko izan kaleratzea. Partida garrantzitsuen aurreko prentsaurrekoan euskaraz motibazio esaldiak esaten zituen eta amaitu ere halaxe egin zuen azken prentsaurrekoa.

## Taldeak
### Jokalari lanetan

| Taldea | Urtea | Oharrak |
| Atlético Madril B | 1991-1994 | |
| Yeclano | 1994-1995 | |
| Rayo Vallecano B | 1995-1996 | |
| Talavera | 1996 | |
| Benidorm | 1996-2000 | Bigarren B mailara igo |

### Entrenatzaile lanetan

| Taldea | Urtea | Oharrak |
| UD Altea | 2001-2003 | |
| Villajoyosa CF | 2003-2005 | |
| Villarreal B | 2005-2006 | |
| Elx | 2006-2007 | |
| Benidorm | 2007-2008 | |
| Levante | 2008-2011 | Lehen mailara igo |
| Getafe | 2011-2014 | Lehen mailan |
| Baniyas Club | 2014-2016 | |
| Beijing Renhe | 2017-2018 | |
| Villarreal | 2018-2019 | |
| Beijing Renhe | 2019 | |
| Al-Shabab Club | 2019-2020 | |
| RCD Mallorca | 2020-2022 | Lehen mailara igo |
| Deportivo Alavés | 2022-2024 | Lehen mailara igo |

## Erreferentziak

* ↑ «Mata, Busquets, Luis G.Plaza, Codina, Cavenaghi, Uche, Drenthe, Alvaro. Granada - Ideal» web.archive.org 2010-09-29 (Noiz kontsultatua: 2024-12-06).
* ↑ (Gaztelaniaz) Hernández, Monserrate. (2006-09-10). «Revolución franjiverde en busca del primer triunfo» Diario AS (Noiz kontsultatua: 2024-12-06).
* ↑ «El Levante regresa a la elite en MARCA.com» www.marca.com (Noiz kontsultatua: 2024-12-06).
* ↑ (Gaztelaniaz) Forteza, Gabriel. (2021-05-18). «El Mallorca firma el noveno ascenso de su historia» Diario AS (Noiz kontsultatua: 2024-12-06).
* ↑ (Gaztelaniaz) «¡El Alavés vuelve a Primera!» www.sport.es 2023-06-18 (Noiz kontsultatua: 2024-12-06).
* ↑ «Alavesek Luis Garcia Plaza kargugabetu du» Berria 2024-12-02 (Noiz kontsultatua: 2024-12-06).
* ↑ «Luis García Plaza, euskaraz: Hoberenak zarete, goazen Glorioso!» EITB 2023-06-19 (Noiz kontsultatua: 2024-12-06).
* ↑ «Luis Garcia Plazak euskaraz esan dio agur Alavesi» EITB 2024-12-03 (Noiz kontsultatua: 2024-12-06).

## Kanpo estekak

* (Ingelesez) BDFutbol webguneko entrenatzaile profila
* Datuak: Q2531438
* Multimedia: Luis García Plaza / Q2531438